pythainlp/thai-wiki-dataset-v3 huggingface dataset:
เวอร์จีนี อัตจี

เวอร์จีนี อัตจี (Virginie Atger; 26 กันยายน ค.ศ. 1984 – ) เป็นนักกีฬาขี่ม้ามาราธอนชาวฝรั่งเศส เธอชนะรางวัลเหรียญทองจากการแข่งกีฬาขี่ม้ามาราธอนชิงแชมป์โลก 2006 ประเภททีม และเหรียญเงินจากการแข่งประเภทบุคคล ที่อาเคิน ประเทศเยอรมนี ใน ค.ศ. 2006 ตลอดจนได้เป็นแชมป์ยุโรปของประเภททีมใน ค.ศ. 2007 รวมถึงได้เป็นรองแชมป์โลกใน ค.ศ. 2010 เธอได้รับการจัดให้อยู่ในอันดับ 1 ของโลกสำหรับกีฬาขี่ม้ามาราธอนใน ค.ศ. 2009 และ 2010 โดยได้รับการจัดอันดับดังกล่าว จากการสร้างผลงานร่วมกับม้าที่ชื่อ "อองตาล เดอ จาลีมา" (Antall de Jalima) ที่อัมพิส ในจังหวัดวาร์
== อ้างอิง ==
== แหล่งข้อมูลอื่น ==
www.horsesdaily.com 
นักกีฬาขี่ม้าหญิงชาวฝรั่งเศส
นักกีฬาขี่ม้ามาราธอน
สุลต่านอาลีแห่งยะโฮร์

สุลต่านอาลีแห่งยะโฮร์ (Ali, Sultan of Johore)  มีพระนามเต็มว่า อาลี อิสกันดาร์ ชาห์ อิบนิ ฮุสเซน มูอัสซัม ชาห์ (Ali Iskandar Shah ibni Hussein Muazzam Shah) เป็นสุลต่านองค์สุดท้ายของราชวงศ์ที่ปกครองยะโฮร์มาตั้งแต่ พ.ศ. 2242 แต่ตำแหน่งสุลต่านที่พระองค์ได้รับใน พ.ศ. 2398 นั้น เป็นตำแหน่งตามประเพณีไม่ได้มีอำนาจในการปกครองอย่างแท้จริง พระองค์ประสูติเมื่อ พ.ศ. 2368 เป็นโอรสของสุลต่านฮุสเซน
หลังจากสุลต่านมะห์มูดแห่งยะโฮร์-เรียวสิ้นพระชนม์ใน พ.ศ. 2355 เนเธอร์แลนด์รับรองให้รายาอัลดุลระห์มานเป็นสุลต่านต่อมา เพื่อให้สุลต่านองค์นี้ยกหมู่เกาะเรียวให้เนเธอร์แลนด์ ส่วนอังกฤษสนับสนุนโอรสอีกองค์ของสุลต่านมะห์มูดขึ้นเป็นสุลต่านคือสุลต่านฮุสเซน ชาห์ บิดาของสุลต่านอาลี แต่สุลต่านทั้งสองพระองค์ก็ไม่มีอำนาจที่แท้จริง สุลต่านฮุสเซนประทับที่สิงคโปร์ภายใต้การดูแลของอังกฤษจนสิ้นพระขนม์เมื่อ พ.ศ. 2378 ขณะที่สุลต่านอาลีมีพระชนม์เพียง 10 พรรษา
อังกฤษปล่อยให้ตำแหน่งสุลต่านว่างอยู่ถึง 20 ปี จึงตั้งสุลต่านอาลีขึ้นเป็นสุลต่านแห่งยะโฮร์-เรียวเมื่อพ.ศ. 2398 โดยมีอำนาจปกครองเพียงตอนเหนือของยะโฮร์ติดกับมะละกาเท่านั้น ดินแดนที่เหลือเป็นสิทธิ์ขาดของเตเมิงกุมอับราฮัม แต่อับราฮัมและอังกฤษไม่กล้าล้มล้างราชวงศ์ของอาลี เพราะเกรงประชาชนต่อต้าน พระองค์จึงครองราชย์จนสิ้นพระชนม์ใน พ.ศ. 2419  รวมพระชนมายุได้ 51 พรรษา หลังจากนั้น อาบูบาการ์ บุตรชายของอับราฮัมที่ได้เป็นเตเมิงกุงต่อจากบิดาได้สถาปนาตนเองเป็นสุลต่านแห่งยะโฮร์ เมื่อ พ.ศ. 2428
== อ้างอิง ==
ชุลีพร พงศ์สุพัฒน์. สุลต่านอาลีแห่งยะโฮร์ ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 99 - 102
สุลต่านรัฐยะโฮร์
อองจี้

พลจัตวา อองจี้ (အောင်ကြီး) เป็นทหารที่เคยใกล้ชิดกับนายพลเนวี่น ได้เป็นรองประธานสภาปฏิวัติและรัฐมนตรีว่าการกระทรวงพาณิชย์และอุตสาหกรรมใน พ.ศ. 2505 ก่อนจะถูกปลดใน พ.ศ. 2506 เขามีบทบาททางการเมืองอีกครั้งใน พ.ศ. 2531 เมื่อเขาเขียนจดหมายเปิดผนึกถึงเนวี่น วิพากษ์วิจารณ์การทำงานที่ผิดพลาดของรัฐบาลจนนำไปสู่การจลาจลในปีนั้น
อองจี้เกิดเมื่อ 16 กุมภาพันธ์ พ.ศ. 2461 ที่เมืองป้องเด เขาเป็นทหารในกองทัพแห่งชาติพม่า อยู่ใต้การบังคับบัญชาของอองซานในสงครามโลกครั้งที่ 2 หลังจากที่พม่าได้รับเอกราช เขาไปประจำที่กองพลปืนเล็กที่ 4 ที่มีเนวี่นเป็นผู้บังคับบัญชา และได้เข้าร่วมในรัฐบาลชั่วคราวของเนวี่นใน พ.ศ. 2501 หลังจากที่เนวี่นยึดอำนาจใน พ.ศ. 2505 อองจี้อยู่ในฐานะผู้ช่วยคนสำคัญของเนวี่น แต่หลังจากที่เขาคัดค้านนโยบายของเนวี่นเกี่ยวกับการยึดกิจการทุกอย่างเป็นของรัฐ อองจี้จึงถูกปลดออกจากกองทัพใน พ.ศ. 2506 และถูกคุมขังอยู่ช่วงหนึ่ง อองจี้ถูกจับกุมอีกครั้งใน พ.ศ. 2508 ในข้อหาทำกิจกรรมทางการเมืองที่ไม่ถูกต้อง และถูกจำคุก 3 ปี และใน พ.ศ. 2516 ถูกตัดสินจำคุกอีก 1 ปี หลังจากพ้นโทษ อองจี้ไปเปิดร้านน้ำชาในย่างกุ้ง และไม่ได้ยุ่งเกี่ยวกับการเมืองอีก
ต่อมาใน พ.ศ. 2531 หลังจากที่รัฐบาลใช้กำลังปราบปรามการจลาจลอย่างรุนแรง เขาจึงเขียนจดหมายเปิดผนึกวิจารณ์การผิดพลาดในการบริหารงานของเนวี่นหลายฉบับ เนวี่นลาออกจากตำแหน่งเมื่อ 23 กรกฎาคม พ.ศ. 2531 และนายพลเซน-ลวีน ขึ้นครองตำแหน่งแทน อองจี้ถูกจับขังคุกในเดือนกรกฎาคมนี้ ต่อมา ในวันที่ 15 สิงหาคม มีการจัดตั้งรัฐบาลใหม่ของ ดร.มองมอง และได้ปล่อยอองจี้เป็นอิสระ จนกระทั่งเกิดการยึดอำนาจจากรัฐบาลของมองมองในวันที่ 18 กันยายน พ.ศ. 2531 และจัดตั้งสภาฟื้นฟูกฎหมายและความสงบเรียบร้อยของรัฐหรือสลอร์กขึ้นบริหารประเทศ และจัดให้มีการเลือกตั้งทั่วไปในพ.ศ. 2533 อองจี้ได้ร่วมมือกับอองซานซูจีและทินอู้จัดตั้งสันนิบาตแห่งชาติเพื่อประชาธิปไตย โดยในตอนแรก อองจี้เป็นประธานพรรค แต่เมื่อประชาชนชื่นชมอองซานซูจีมาก อองจี้จึงลาออกจากประธานพรรค กล่าวหาว่าผู้นำพรรคสันนิบาตแห่งชาติเพื่อประชาธิปไตยเป็นคอมมิวนิสต์ และออกมาจัดตั้งพรรคการเมืองใหม่คือพรรคสหภาพประชาธิปไตยแห่งชาติ
ผลการเลือกตั้งเมื่อ 27 พฤษภาคม พ.ศ. 2533 พรรคสหภาพประชาธิปไตยแห่งชาติได้รับเลือกเพียง 1 ที่นั่ง และอองจี้ไม่ได้รับเลือก อย่างไรก็ตาม สลอร์กไม่ยอมเปิดประชุมสภาและครองอำนาจต่อไป อองจี้ได้ประกาศยุบพรรคสหภาพประชาธิปไตยแห่งชาติในเดือนตุลาคม พ.ศ. 2537 และประกาศวางมือจากการเมือง เขาเสียชีวิตเมื่อ 24 ตุลาคม พ.ศ. 2555 ด้วยโรคหัวใจ
== อ้างอิง ==
วิไลเลขา ถาวรธนสาร. "อาวจี" ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กรุงเทพฯ : ราชบัณฑิตยสถาน, 2539, หน้า 283–285.
ทหารชาวพม่า
นักการเมืองพม่า
พระเจ้าราชวรวงศ์เธอ พระองค์เจ้าสุธารส

พระเจ้าราชวรวงศ์เธอ พระองค์เจ้าสุธารส มีพระนามเดิมว่า หม่อมเจ้าชายสุธารส เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากุหลาบ
==พระประวัติ==
พระเจ้าราชวรวงศ์เธอ พระองค์เจ้าสุธารส ประสูติเมื่อวันที่ 3 สิงหาคม พ.ศ. 2383 เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากุหลาบ ในสมัยรัชกาลที่ 4 ทรงได้รับพระราชทานเบี้ยหวัด ปีละ 5 ชั่ง และได้รับพระราชทานเครื่องยศพานทองใหญ่ จนในสมัยรัชกาลที่ 5 ได้รับพระราชทานเงินปี ปีละ 15 ชั่ง
พระองค์เจ้าสุธารส ประชวรพระยอดขึ้นใต้พระชิวหา แล้วแตกออก แพทย์ระบุว่าเป็นมะเร็ง วันที่ 16 มิถุนายน พ.ศ. 2436 มีพระอาการโลหิตไหลไม่หยุด เสวยพระกระยาหารและน้ำมิได้ สิ้นพระชนม์ในวันที่ 19 มิถุนายน พ.ศ. 2436 พระชันษา 54 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 10 กุมภาพันธ์ พ.ศ. 2438
พระเจ้าราชวรวงศ์เธอ พระองค์เจ้าสุธารส ทรงเป็นต้นราชสกุลสุธารส ณ อยุธยา
==พระธิดา==
พระเจ้าราชวรวงศ์เธอ พระองค์เจ้าสุธารส มีพระชายาคือ หม่อมเอี่ยม สุธารส ณ อยุธยา มีนามเดิมว่า เอี่ยม สวัสดิ์-ชูโต ทรงมีพระธิดาเพียงพระองค์เดียวคือ
หม่อมเจ้าหญิงเว็น สุธารส
ในรัชกาลที่ 6 ทรงได้รับพระราชทานนามสกุลว่า "สุธารส" ทรงเป็นหม่อมเจ้าพระองค์เดียวที่ได้ใช้นามสกุลนี้ ภายหลังหม่อมเจ้าหญิงเว็นสิ้นชีพิตักษัย ราชสกุลนี้จึงหมดสิ้นไป โดยที่ไม่มีใครสืบสกุลนี้จนปัจจุบัน
==เครื่องราชอิสริยาภรณ์==
==อ้างอิง==
พระเจ้าราชวรวงศ์เธอ ชั้น 4‎
พระองค์เจ้า
พระราชโอรสในพระบาทสมเด็จพระปิ่นเกล้าเจ้าอยู่หัว
เสียชีวิตจากมะเร็ง
ผู้ได้รับเครื่องราชอิสริยาภรณ์ ท.จ. (ฝ่ายหน้า)
มาโกโตะ ชิงไก

มาโกโตะ นีตสึ  หรือรู้จักกันในชื่อ มาโกโตะ ชิงไก  เกิดเมื่อวันที่ 9 กุมภาพันธ์ พ.ศ. 2516 เป็นแอะนิเมเตอร์, ผู้สร้างภาพยนตร์และนักวาดการ์ตูนชาวญี่ปุ่น มีผลงานการกำกับภาพยนตร์เรื่อง หลับตาฝัน ถึงชื่อเธอ ซึ่งเป็นหนึ่งในภาพยนตร์อนิเมะที่ทำเงินสูงสุด และ ฤดูฝัน ฉันมีเธอ เมื่อปี พ.ศ. 2562 นอกจากนี้ยังมีผลงานอื่น ๆ เช่น ยามสายฝนโปรยปราย, เด็กสาวกับเสียงเพรียกแห่งพิภพเทพา และ ยามซากุระร่วงโรย เขามีชื่อในนิตยสาร วาไรตี ว่าเป็นหนึ่งในสิบแอะนิเมเตอร์ที่น่าจับตามองในปี พ.ศ. 2559
==  ประวัติ ==
เขาเกิดที่เมืองโคอุมิ อำเภอมินามิซากุ จังหวัดนางาโนะ และเข้าศึกษาวรรณกรรมญี่ปุ่นที่มหาวิทยาลัยชูโอ ที่ๆเขาเป็นสมาชิกชมรมยุวชนวรรณกรรม ในสมัยที่เขาเรียนในระดับมัธยมปลาย เขาหลงไหลในมังงะ อนิเมะและนิยาย - ไลท์โนเวล ซึ่งนั่นได้ให้แรงบันดาลใจแก่เขา โดยเฉพาะภาพยนตร์การ์ตูนที่เขาชอบมากที่สุดในวัยนั้น คือ ลาพิวต้า พลิกตำนานเหนือเวหา ของฮายาโอะ มิยาซากิ
== ชีวประวัติส่วนตัว ==
มาโกโตะ ชิงไก ถูกเรียกว่า "มิยาซากิคนใหม่" ในหลายสำนัก รวมไปถึง Anime Advocates และ ActiveAnime - มาโกโตะกล่าว "ผมคิดว่าแบบนี้เป็นการเปรียบเทียบที่สูงเกินไป"
เขาแต่งงานกับอดีตนักแสดงและผู้กำกับชิเอโกะ มิซากะ ซึ่งเป็นดาราภาพยนตร์ Versus โดย ริวเฮอิ คิตามุระ เขามีลูกสาว และลูกชายที่เคยแสดงเป็นชิเสะ นิอิสึ (เกิดปี พ.ศ. 2553)
นอกจากนี้ยังมีดาวเคราะห์น้อยที่ตั้งตามชื่อของเขานั้นคือ "55222 Makotoshinkai" อีกด้วย
== ผลงาน ==
=== ภาพยนตร์ ===
== อ้างอิง ==
== แหล่งข้อมูลอื่น ==
Shinkai's Website  
Makoto Shinkai Fan Web 
บุคคลที่เกิดในปี พ.ศ. 2516
นักวาดการ์ตูนญี่ปุ่น
ผู้กำกับภาพยนตร์ชาวญี่ปุ่น
บุคคลจากจังหวัดนางาโนะ
ฮิโตมิ นากามิจิ

ฮิโตมิ นากามิจิ (; เกิด 18 กันยายน พ.ศ. 2528) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้แก่สโมสรโทเรย์แอร์โรส์ในลีกวอลเลย์บอลในประเทศญี่ปุ่น และได้เป็นกัปตันทีมของสโมสรในปี 2013 อีกด้วย ถึงแม้ว่าเธอจะสูงแค่ 158 เซนติเมตร แต่เธอเป็นคนเสิร์ฟลูกส่ายและลูกสปรินท์ (ลูกเปลี่ยนทิศ) ได้ดีมาก
==สโมสร==
โรงเรียนโตเกียวทาจิบานะ
สโมสรโทเรย์แอร์โรส์ (ค.ศ. 2004-ปัจจุบัน)
== รางวัลที่ได้รับ ==
=== บุคคล ===
2007-08 วอลเลย์บอลหญิงสโมสรลีกญี่ปุ่น 2007-2008 - ที่สุดของลีก อันดับที่ 6
2008-09 วอลเลย์บอลหญิงสโมสรลีกญี่ปุ่น 2007-2008 - ที่สุดของลีก อันดับที่ 6
2009 วอลเลย์บอลหญิงชิงแชมป์โคโรวาชิกิ ครั้งที่ 58 - ที่สุดของลีก อันดับที่ 6
2011 วอลเลย์บอลหญิงมอนเทร็กซ์วอลเลย์มาสเตอร์ - ผู้เล่นทรงคุณค่า
2011-12 วอลเลย์บอลหญิงสโมสรลีกญี่ปุ่น 2011-2012 - ที่สุดของลีก อันดับที่ 6
2013 วอลเลย์บอลหญิงเวิลด์แกรนด์แชมป์เปี้ยนคัพ 2013 - เซตยอดเยี่ยม
=== ทีม ===
2007 กีฬาแห่งชาติญี่ปุ่น 2007 - 16px แชมป์ ร่วมกับสโมสรโทเรย์แอร์โรส์
2007-2008 วอลเลย์บอลหญิงแอปเพอเรอร์คัพลีกญี่ปุ่น - 16px แชมป์ ร่วมกับสโมสรโทเรย์แอร์โรส์
2007-2008 วอลเลย์บอลหญิงสโมสรลีกญี่ปุ่น 2007-2008 - 16px แชมป์ ร่วมกับสโมสรโทเรย์แอร์โรส์
2008 วอลเลย์บอลชิงแชมป์โดมาสติก - 16px อันดับ 2 ร่วมกับสโมสรโทเรย์แอร์โรส์
2008-2009 วอลเลย์บอลหญิงสโมสรลีกญี่ปุ่น 2008-2009 - 16px แชมป์ ร่วมกับสโมสรโทเรย์แอร์โรส์
2009 วอลเลย์บอลหญิงชิงแชมป์โคโรวาชิกิ 2009 - 16px แชมป์ ร่วมกับสโมสรโทเรย์แอร์โรส์
2009-2010 วอลเลย์บอลหญิงสโมสรลีกญี่ปุ่น 2009-2010 - 16px แชมป์ ร่วมกับสโมสรโทเรย์แอร์โรส์
2010 วอลเลย์บอลหญิงชิงแชมป์โคโรวาชิกิ 2010 - 16px แชมป์ ร่วมกับสโมสรโทเรย์แอร์โรส์
2010-2011 วอลเลย์บอลหญิงสโมสรลีกญี่ปุ่น 2010-2011 - 16px อันดับ 2 ร่วมกับสโมสรโทเรย์แอร์โรส์
2011-2012 วอลเลย์บอลหญิงสโมสรลีกญี่ปุ่น 2011-2012 - 16px แชมป์ ร่วมกับสโมสรโทเรย์แอร์โรส์
2012-2013 วอลเลย์บอลหญิงสโมสรลีกญี่ปุ่น 2012-2013 - 16px อันดับ 2 ร่วมกับสโมสรโทเรย์แอร์โรส์
=== ทีมชาติ ===
2010 วอลเลย์บอลหญิงชิงแชมป์โลก 2010 - Med 3.png เหรียญทองแดง
2011 วอลเลย์บอลหญิงมอนเทร็กซ์วอลเลย์มาสเตอร์ - 16px แชมเปียน
2011 อันดับที่ 4 ในการแข่งขัน วอลเลย์บอลหญิงเวิลด์คัพ 2011
2012 Med 3.png เหรียญทองแดงในวอลเลย์บอลประเภททีมหญิง โอลิมปิกฤดูร้อน 2012
2013 วอลเลย์บอลหญิงเวิลด์แกรนด์แชมป์เปี้ยนคัพ 2013 - Med 3.png เหรียญทองแดง
==อ้างอิง==
==แหล่งข้อมูลอื่น==
FIVB Biography
Toray Arrows Women's Volleyvall Team Biography 
นักวอลเลย์บอลหญิงชาวญี่ปุ่น
นักวอลเลย์บอลในโอลิมปิกฤดูร้อน 2012
นักกีฬาเหรียญทองแดงโอลิมปิก
นักกีฬาโอลิมปิกทีมชาติญี่ปุ่น
บุคคลจากจังหวัดเกียวโต
ผู้เล่นสโมสรวอลเลย์บอลโทเรย์แอร์โรส์ (ทีมหญิง)
คานาโกะ ฮิราอิ

คานาโกะ ฮิราอิ (平井香菜子 Hirai Kanako, เกิด 15 เมษายน 1984) เป็นนักวอลเลย์บอลหญิงทีมชาติญี่ปุ่น เล่นสโมสรลีกอาชีพให้กับสโมสรฮิซามิตสึสปริงส์
==สโมสร==
โรงเรียนมัธยมปลายสึโชเงียวประจำจังหวัดมิเอะ → มหาวิทยาลัยสึกูบะ → ฮิซามิตสึสปริงส์ (2007-ปัจจุบัน)
==ผลงานระดับทีมชาติ==
2006 อันดับที่ 5 วอลเลย์บอลหญิงชิงแชมป์ภูมิภาคเอเชียตะวันออก
กีฬามหาวิทยาลัยญี่ปุ่น 2007
วอลเลย์บอลหญิงชิงแชมป์เอเชีย 2013 - Med 2.png เหรียญเงิน
วอลเลย์บอลหญิงเวิลด์แกรนด์แชมป์เปี้ยนคัพ 2013 - Med 3.png เหรียญทองแดง
==แหล่งข้อมูลอื่น==
JVA biography
Hisamitsu Springs Official Site 
นักวอลเลย์บอลหญิงทีมชาติญี่ปุ่นชุดกีฬามหาวิทยาลัยโลก
นักวอลเลย์บอลหญิงชาวญี่ปุ่น
ผู้เล่นสโมสรวอลเลย์บอลฮิซามิตสึสปริงส์
บุคคลจากสึ
ซฺยงหนู

ซฺยงหนู ตามสำเนียงกลาง หรือ เฮงโน้ว ตามสำเนียงฮกเกี้ยน  เป็นชื่อเรียกกลุ่มชนโบราณซึ่งมีพวกร่อนเร่เป็นพื้น และตั้งตัวกันเป็นรัฐหรือสหพันธรัฐ อยู่ในภาคเหนือของประเทศจีน ข้อมูลข่าวสารส่วนใหญ่เกี่ยวกับพวกซฺยงหนูจึงมาจากจีน กับทั้งชื่อเสียงเรียงนามของคนเหล่านั้นก็เป็นที่ทราบกันไม่มาก จึงใช้ตามที่จีนทับศัพท์มาจากภาษาซฺยงหนูอีกทอดหนึ่ง
อัตลักษณ์ของแกนกลางทางชาติพันธุ์ซฺยงหนูนั้นเป็นแต่สมมุมติฐานกันไปในหลายทาง เพราะภาษาซฺยงหนู โดยเฉพาะชื่อแซ่บุคคลนั้น ปรากฏในแหล่งข้อมูลจีนน้อยมาก นักวิชาการเสนอว่า คนซฺยงหนูอาจใช้ภาษาเติร์ก (Turkic), มองโกล (Mongolic), เยนีเซย์ (Yeniseian),  โทแคเรียน (Tocharian), อิหร่าน (Iranian),  หรือยูแรล (Uralic)  นอกจากนี้ ยังน่าเชื่อว่า พวกซฺยงหนูเล่นคุณไสย ส่วนคำว่า "ซฺยงหนู" อาจมาจากรากศัพท์เดียวกับคำว่า "ฮัน" (Hun) แต่พยานหลักฐานสำหรับเรื่องนี้ยังเป็นที่ถกเถียงกันอยู่
แหล่งข้อมูลจีนตั้งแต่ 300 ปีก่อนคริสต์ศักราช บันทึกว่า หลังจากปีที่ 209 ก่อนคริสต์ศักราช พวกซฺยงหนูก่อตั้งจักรวรรดิโดยยกมั่วตู๋ ฉาน-ยฺหวี (Modu Chanyu) ขึ้นเป็นประมุข จักรวรรดิซฺยงหนูแผ่อำนาจข้ามท้องที่ซึ่งปัจจุบันอยู่ในเขตแดนมองโกเลีย ครั้นปีที่ 200 ก่อนคริสต์ศักราช ชาวซฺยงหนูเอาชัยเหนือพวกเยฺว่จือ (Yuezhi) ซึ่งมีอำนาจอยู่ก่อนแล้วได้ ซฺยงหนูจึงเถลิงอำนาจในที่ราบทางภาคกลางและภาคตะวันออกของทวีปเอเชีย คนเหล่านี้ตั้งตัวกันอยู่ในภูมิภาคซึ่งบัดนี้คือไซบีเรียใต้ มองโกเลีย มองโกเลียใต้ กานซู และซินเจียง แต่ความสัมพันธ์ระหว่างพวกเขากับราชวงศ์จีนนั้นเป็นไปอย่างซับซ้อน มีการณรงค์สงครามและใช้เล่ห์เพทุบายช่วงชิงดินแดนกันอย่างต่อเนื่อง สลับกับการจ่ายส่วย การค้า และการทำสนธิสัญญาเพื่อเป็นดองกัน
== อ้างอิง ==
=== เชิงอรรถ ===
=== รายการอ้างอิง ===
Adas, Michael. 2001. Agricultural and Pastoral Societies in Ancient and Classical History, American Historical Association/Temple University Press.
Beckwith, Christopher I. 2009. Empires of the Silk Road: A History of Central Eurasia from the Bronze Age to the Present. Princeton University Press. ISBN 978-0-691-13589-2
Di Cosmo, Nicola. 2004. Ancient China and its Enemies: The Rise of Nomadic Power in East Asian History. Cambridge University Press. (First paperback edition; original edition 2002)
Harmatta, János. 1999. Conclusion. In: History of civilizations of Central Asia. Volume 2: The Development of Sedentary and Nomadic Civilizations, 700 bc to ad 250; Edited by János Harmatta et al. UNESCO. ISBN 92-3-102846-4. 485-493.
Jankowski, Henryk. 2006. A historical-etymological dictionary of pre-Russian habitation names of the Crimea. Brill. Handbuch der Orientalistik [HdO], 8: Central Asia; 15. ISBN 90-04-15433-7.
Vaissière, Étienne de la. 2006. Xiongnu. Encyclopædia Iranica online.
== แหล่งข้อมูลอื่น ==
Material Culture presented by University of Washington
Encyclopedic Archive on Xiongnu
The Xiongnu Empire
The Silk Road Volume 4 Number 1
The Silk Road Volume 9
Gold Headdress from Aluchaideng
Belt buckle, Xiongnu type, 3rd–2nd century B.C.
Videodocumentation: Xiongnu – the burial site of the Hun prince (Mongolia)
The National Museum of Mongolian History :: Xiongnu
ซฺยงหนู
รัฐสิ้นสภาพในประเทศมองโกเลีย
รัฐและดินแดนที่ก่อตั้งในคริสต์ศตวรรษที่ 3
สิ้นสุดในคริสต์ศตวรรษที่ 5
ยูกิโนะ นางามัตสึ

ยูกิโนะ นางามัตสึ (; เกิด: 7 กุมภาพันธ์ ค.ศ. 1989) เป็นนักวอลเลย์บอลหญิงทีมชาติญี่ปุ่น เข้ามาติดทีมชาติครั้งแรกในปี 2013 เข้าแข่งขันรายการแรกคือ วอลเลย์บอลหญิงเวิลด์แกรนด์แชมป์เปี้ยนคัพ 2013 ที่ญี่ปุ่นเป็นเจ้าภาพ ได้รับตำแหน่งเป็นตัวเซต ร่วมกับฮิโตมิ นากามิจิ เธอเป็นตัวเซตดาวรุ่งที่น่าจับตามองเช่นเดียวกับฮารูกะ มิยาชิตะ เล่นลีกอาชีพให้กับสโมสรฮิตะชิรีวาเล
นักวอลเลย์บอลหญิงชาวญี่ปุ่น
ผู้เล่นสโมสรวอลเลย์บอลฮิตาชิรีวาเล
บุคคลจากคิตะกีวชู
การเลือกตั้งประธานาธิบดีสหรัฐ พ.ศ. 2535

การเลือกตั้งประธานาธิบดีสหรัฐอเมริกา ค.ศ. 1992 เป็นการเลือกตั้งประธานาธิบดีครั้งที่ 52 และมีขึ้นในวันที่ 3 พฤศจิกายน ค.ศ. 1992 มีผู้ลงสมัครได้แก่ ผู้ว่าการรัฐอาร์คันซอ บิล คลินตัน ประธานาธิบดีสหรัฐอเมริกา จอร์จ เอช. ดับเบิลยู. บุช และ รอสส์ เพรอต ในการเลือกตั้งครั้งนี้ บิล คลินตัน ได้รับเลือกตั้งเป็นประธานาธิบดีสหรัฐอเมริกาคนที่ 42 ต่อจากจอร์จ เอช. ดับเบิลยู. บุช
== รายการอ้างอิง ==
== แหล่งข้อมูลอื่น ==
The Election Wall's 1992 Election Video Page 
1992 popular vote by counties
1992 popular vote by state
1992 popular vote by states (with bar graphs)
Presidential Campaign Commercials, C-SPAN
Campaign commercials from the 1992 election
Film footage of Gore speech on the election campaign trail
How close was the 1992 election?&nbsp;— Michael Sheppard, Massachusetts Institute of Technology
Booknotes interview with Tom Rosenstiel on Strange Bedfellows: How Television and the Presidential Candidates Changed American Politics, 1992, August 8, 1993. 
การเลือกตั้งประธานาธิบดีสหรัฐ
การเลือกตั้งใน พ.ศ. 2535
การเลือกตั้งประธานาธิบดีสหรัฐ พ.ศ. 2539

การเลือกตั้งประธานาธิบดีสหรัฐอเมริกา ค.ศ. 1996 เป็นการเลือกตั้งประธานาธิบดีสหรัฐอเมริกาครั้งที่ 53 และมีขึ้นในวันที่ 5 พฤศจิกายน ค.ศ. 1996 มีผู้เข้าสมัครเลือกตั้งได้แก่ ประธานาธิบดีสหรัฐอเมริกา บิล คลินตัน กับ รองประธานาธิบดี อัล กอร์, อดีตวุฒิสมาชิกจากรัฐแคนซัส บ็อบ โดล กับ อดีตรัฐมนตรีว่าการกระทรวงการเคหะและการพัฒนาเมือง แจ็ค เคมป์ และนักธุรกิจ รอสส์ เพรอต กับนักเศรษฐศาสตร์ แพต โคเอด
== อ้างอิง ==
การเลือกตั้งประธานาธิบดีสหรัฐ
การเลือกตั้งใน พ.ศ. 2539
คิม ซ็อง-กยุน

คิม ซ็อง-กยุน (เกิดวันที่ 25 พฤษภาคม พ.ศ. 2523) เป็นนักแสดงชาวเกาหลีใต้ คิมเริ่มต้นอาชีพการแสดงจากการเป็นนักแสดงละครเวที และเป็นที่รู้จักจากบทบาท ชเว ฮย็อง-แพ จากภาพยนตร์เรื่อง Nameless Gangster ตามด้วยบทบาทฆาตกรต่อเนื่องในเรื่อง The Neighbor นอกจากนี้ยังปรากฏตัวในละครชุดเกาหลีเรื่อง Reply 1994 Reply 1988 และ ข้ามมิติ ลิขิตสวรรค์
== ผลงานการแสดง ==
===ภาพยนตร์===
Wretches (2560) - นักสืบคัง
The Preparation (2560) - อิน-กยู
The Poet and the Boy (2560) -  เพื่อน (รับเชิญ)
The Sheriff in Town (2560) - ดงมัน
The Prison (2560) - คุณหมอคิม
Phantom Detective (2559)  - คัง ซ็อง-อิล
The Chosen: Forbidden Cave (2558)  - จิน-มย็อง
Summer Snow (2558) - ผู้จัดการ ซอจ็อง
The Deal (2558) - ซึง-ฮย็อน
Chronicle of a Blood Merchant (2558) - กู-รย็อง
ในดวงใจพ่อ (2557) - กึน-ย็อง
We Are Brothers (2557) - พัก ฮา-ย็อน
Kundo: Age of the Rampant (2556) - จัง
Hwa-yi (2556) - ดง-บ็อม
Fasten Your Seatbelt (2556)
Secretly, Greatly (2556) - ซอ ซู-ฮย็อก
South Bound (2556) - ชู-บง
Man on the Edge (2556) - บง มัน-ด็อก
577 Project (ภาพยนตร์สารคดี, 2555) - ตัวเอง
The Neighbor (2555) - รยู ซึง-ฮย็อก
Nameless Gangster (2555) - พัก ชัง-อู
D.P. หน่วยล่าทหารหนีทัพ (2564) - พัก บ็อม-กู (ฉายทางเน็ตฟลิกซ์)
===ละครโทรทัศน์===
เพลย์ลิสต์ชุดกาวน์ (tvN, 2563) - พี่ชายคนที่สองของ อัน จ็อง-ว็อน
บาทหลวงเลือดระอุ (SBS, 2562) - กู แด-ย็อง
Untouchable  (Jtbc, 2560) - ชัง กี-ซอ
Entourage (tvN, 2559) - ตัวเอง (รับเชิญ, ตอน 4)
ข้ามมิติ ลิขิตสวรรค์ (SBS, 2559) - ชเว จี-มง
Reply วันวาน 1988 (tvN, 2558) - คิม ซ็อง-กยุน
เล่ห์รักยัยตัวร้าย (MBC, 2557) - หัวหน้าฝ่ายไอที (ดารารับเชิญ, ตอน 3)
Reply 1994 คิดถึงเธอ (tvN, 2556) - ซัมช็อนโพ
I Can Hear Your Voice (SBS, 2556) - นักสืบ (ดารารับเชิญ, ตอน 1)
===ละครเวที===
Liar 1 (2551, 2553, 2554)
I Want to See You, Missing You (2551, 2552, 2553)
마지막 20분 동안 말하다 (2552)
Doogun Doogun "Thumping Heart" (2551)
Suspense Hamlet (2549)
Room No. 13
Soonjung Manhwa "Pure Comic"
==รางวัล==
2559 tvN10 Awards: Scene Stealer Actor (ย้อนรอยรัก 1988)
2557 Korea Drama Awards: Best Couple Award กับ มิน โด-ฮี (ย้อนรอยรัก 1994)
2555 Busan Film Critics Awards: Best New Actor (The Neighbor)
2555 Korean Culture and Entertainment Awards: Best New Actor (Nameless Gangster)
2555 Grand Bell Awards: Best New Actor (The Neighbor)
2555 Korean Association of Film Critics Awards: Best New Actor (The Neighbor)
2555 Buil Film Awards: Best New Actor (Nameless Gangster)
2555 Baeksang Arts Awards: Best New Actor (Nameless Gangster)
==อ้างอิง==
==ข้อมูลเพิ่มเติม==
บุคคลจากแทกู
นักแสดงชายชาวเกาหลีใต้ในศตวรรษที่ 21
นักแสดงภาพยนตร์ชายชาวเกาหลีใต้
นักแสดงละครโทรทัศน์ชายชาวเกาหลีใต้
น็อยน์เคียร์เชิน (รัฐซาร์ลันท์)

น็อยน์เคียร์เชิน (Neunkirchen) เป็นเมืองและเทศบาลในรัฐซาร์ลันท์ ประเทศเยอรมนี ตั้งอยู่ริมฝั่งแม่น้ำบลีส ตั้งอยู่ห่างจากเมืองซาร์บรึคเคินไปทางทิศตะวันออกเฉียงเหนือราว 20 กม. เมืองมีประชากรราว 50,000 คน เป็นเมืองใหญ่เป็นอันดับ 2 ของรัฐซาร์ลันท์
เมืองในประเทศเยอรมนี
รัฐซาร์ลันท์
เกาะมอร์ส

เกาะมอร์ส (Mors หรือ Morsø) เป็นเกาะเล็ก ๆ ในประเทศเดนมาร์ก มีพื้นที่ 376.7 ตร.กม. จากข้อมูลประชากรในวันที่ 1 มกราคม ค.ศ. 2010 เกาะมีประชากร 21,800 คน เกาะมีเมืองสำคัญคือเมือง นูเคอบิงมอร์ส (Nykøbing Mors)
ประชากรของเกาะ มีจำนวนลดลงตามตัวเลขด้านล่าง
1980 &mdash; 24,647
1990 &mdash; 23,814
2000 &mdash; 22,989
2010 &mdash; 21,800
== อ้างอิง ==
เกาะในประเทศเดนมาร์ก
มาซือร์

มาซือร์ (Мазы́р, ; Мозырь; Mozyrz; מאזיר) เป็นเมืองในประเทศเบลารุส ตั้งอยู่ริมฝั่งแม่น้ำปรือปิยัจ เมืองมีประชากร 111,770 คน (ค.ศ. 2004) เป็นศูนย์กลางการกลั่นน้ำมัน การผลิตเครื่องจักร การทำอาหารของเบลารุส
== อ้างอิง ==
เมืองในประเทศเบลารุส
ฆโรดนา

ฆโรดนา (Гро́дна, ; Гродно; Grodno; Gardinas) หรือ โฆรัดแญ (Го́радня, ) เป็นเมืองในประเทศเบลารุส ตั้งอยู่บนฝั่งแม่น้ำเนมัน อยู่ใกล้กับชายแดนประเทศโปแลนด์และประเทศลิทัวเนีย (ราว 20 กิโลเมตร และ 30 กิโลเมตร ตามลำดับ) มีประชากร 327,540 คน
== อ้างอิง ==
เมืองในประเทศเบลารุส
เทสตี

เทสตี้ (테이스티) เป็นวงดนตรีดูโอสัญชาติเกาหลีใต้ มีสมาชิก 2 คน ประกอบด้วย แดรย็อง และ โซรย็อง ซึ่งเป็นวงดนตรีดูโอที่เป็นฝาแฝด ภายใต้สังกัด Woollim Entertainment กับซิงเกิล Spectrum.
==ประวัติ==
===ก่อนเปิดตัว===
แดรย็อง และ โซรย็อง เคยเป็นเด็กฝึกภายใต้สังกัด JYP Entertainment หลังจากออดิชั่น แดรย็อง และ โซรย็อง ในปี 2006 เขาได้ไปอเมริกาและได้ทำงานร่วมกับศิลปินที่มีชื่อเสียงระดับโลกมากมาย แดรย็อง และ โซรย็อง ได้รับการฝึกอบรมเป็นเวลา 5ปี และออกจาก  JYP Entertainment เนื่องด้วยเหตุผลส่วนตัวของทั้งสองคน
หลังจากการเปิดตัวเป็นวง เทสตี้ ระบุไว้ในการให้สัมภาษณ์กับ Newsen ทั้งคู่กล่าวว่า "เราผ่านการออดิชั่น (JYP) ได้ง่ายดังนั้นเราจึงคิดว่าทุกอย่างจะง่ายเกินไป แต่ต่อมาเมื่อเพื่อนคนอื่น ๆ (การฝึกอบรม) เข้าร่วมในและออกมาก่อนที่เราเรารู้สึกผิดหวัง. และทั้งสองคนเกิดในประเทศจีน และทั้งสองมาเติบโตที่เกาหลีใต้
=== 2555 เปิดตัวด้วยซิงเกิล  Spectrum===
23 กรกฎาคม 2012 Woollim Entertainment ปล่อยทีเซอร์ชื่อมันใหม่เข้าสู่ช่องทางของพวกเขาอย่างเป็นทางการ YouTube ที่จะประกาศการเปิดตัวของศิลปินหน้าใหม่และที่ 6 สิงหาคม 2012 เทสตี้ปล่อยชื่อเพลง  You Know Me (너 나 알아)  ได้รับการปล่อยตัว ที่ 9 สิงหาคม 2012 วิดีโอเพลงอย่างเป็นทางการสำหรับซิงเกิล You Know Me.เทสตี้ได้คัมแบ็กรายการแรกตือ มิวสิกแบงก์
===2556 เปิดตัวด้วยซิงเกิล MAMAMA Day n Night===
28 กรกฎาคม 2013 Woollim Entertainment ได้ปล่อยทีเซอร์ของทั้งสองคน และปล่อยทีเซอร์ที่ชื่อในยูทูปชื่อว่า TASTY 2013 .หลังจากผ่านไป 1 ปี เทสตี้ได้ปล่ยมิวสิควิดีโอในเพลงMAMAMA   และเพลงนี้ยังได้ ดงอู โฮยา มาร่วมแสดงอีกด้วย และแต่งเพลงอีกเพลงอีกด้วย และเพลงมีนักแสดง นางแบบ Esom ได้มาแสดงด้วย วันที่ 18 พฤศจิกายน 2013 , Woollim บันเทิงอัปโหลดทีเซอร์สำหรับ "วัน n ไนท์" (떠나가หรือ离开)
==รายชื่อสมาชิก==
==รายชื่อผลงานเพลง==
=== Ep's ===
2013: Leaving
=== ซิงเกิล ===
2012: Spectrum
2013: Spectacular
==อ้างอิง==
กลุ่มดนตรีเคป็อป
บอยแบนด์เกาหลีใต้
กลุ่มดนตรีที่ก่อตั้งในปี พ.ศ. 2555
กลุ่มดนตรีจากโซล
ศิลปินสังกัดอุลลิมเอนเตอร์เทนเมนต์
แบรสต์ (ประเทศเบลารุส)

แบรสต์ (Брэст, ; Брест; Brasta; Brześć; בריסק) หรือ เบียรัชเช (Бе́расьце, ) เดิมชื่อ เบรสต์-ลีตอฟสค์ (Брест-Литовск|t=แบรสต์ของลิทัวเนีย; Бе́расце Літо́ўскі; Lietuvos Brasta; Brześć Litewski; בריסק דליטא) และ แบรสต์ริมแม่น้ำบูห์ (Brześć nad Bugiem) เป็นเมืองในประเทศเบลารุส มีประชากร 310,800 คน (ค.ศ. 2010) เมืองอยู่ใกล้ชายแดนประเทศโปแลนด์ ตั้งอยู่ริมฝั่งแม่น้ำบูห์ เป็นเมืองหลักของแคว้นแบรสต์
ในสมัยกลาง เมืองอยู่ภายใต้การปกครองของราชอาณาจักรโปแลนด์ ตั้งแต่คริสต์ทศวรรษ 900 เป็นต้นมา จนเกิดการแบ่งโปแลนด์ ทำให้เมืองอยู่ใต้การปกครองของจักรวรรดิรัสเซียใน ค.ศ. 1795 จากนั้นหลังสงครามโลกครั้งที่หนึ่งกลับมาเป็นส่วนหนึ่งของโปแลนด์อีกครั้ง จนสงครามโลกครั้งที่สอง ตกเป็นของนาซี หลังจากสงคราม โปแลนด์ได้เปลี่ยนแปลงเขตแดนประเทศ เมืองตกเป็นส่วนหนึ่งของสหภาพโซเวียต จนเมื่อสหภาพโซเวียตแตกแยกใน ค.ศ. 1991 จึงตกมาเป็นของเบลารุสในปัจจุบัน
== อ้างอิง ==
เมืองในประเทศเบลารุส
แคว้นปิวรา

แคว้นปิวรา (Piura) เป็นแคว้นชายทะเลทางทิศตะวันตกเฉียงเหนือของประเทศเปรู มีเมืองหลวงคือเมืองปิวรา และมีเมืองสำคัญได้แก่ ไปย์ตาและตาลารา มีภูมิอากาศแบบอบอุ่นและแห้ง หรือ แบบเขตกึ่งร้อน
ปิวรา
แคว้นปิวรา